
Република Србија                                                                                                                                                                                             

ОПШТИНА ВЛАСОТИНЦЕ                                                  

СКУПШТИНА ОПШТИНЕ

01 бр.060-77-15/2026
23.09.2026.године

В Л А С О Т И Н Ц Е
        На основу члана 99. став 13. Закона о планирању и изградњи (Сл. гласник Републике Србије, број 72/09, 81/09, 64/10, 24/11, 121/12, 42/13, 98/13, 132/14, 145/14, 83/18, 31/19, 37/2019 др.закон, 9/2020, 52/2021, 62/23, 91/25 и 80/26), члана 136.Закона о општем управном поступку (Сл.гласник Републике Србије, број 18/16, 95/18-аутентично тумачење и 2/2023-Одлука УС),  члана 40. став 1. тачка 22. Статута општине Власотинце (Сл.гласник града Лесковца, бр.6/19), члана 2. и 12.Закона о промету непокретности (Сл.гласник РС“ бр. 93/2014, 121/2014 и 6/2015) и Одлуке Председника општине број 464-2/24 од 16.03.2026.год.,  по спроведеном поступку јавног надметања, на предлог Општинског већа општине Власотинце, Скупштина општине Власотинце на седници одржаној дана 23.09.2026.године, после разматрања предлога решења Општинског већа општине Власотинце о отуђењу грађевинског земљишта из јавне својине општине Власотинце, доноси

Р   Е   Ш   Е   Њ   Е
О ОТУЂЕЊУ  ГРАЂЕВИНСКОГ ЗЕМЉИШТА ИЗ  ЈАВНЕ СВОЈИНЕ ОПШТИНЕ
ВЛАСОТИНЦЕ

                                            
                 I


             ОТУЂУЈЕ СЕ из јавне својине општине Власотинце, после спроведеног поступка  јавног надметања, грађевинско земљиште, кп.бр. 652 у површини од 1037 м2 у КО Јаворје , Момчиловић Бојану из Велике Плане, Петра Бојовића број 20.
                                                                          II

             ОБАВЕЗУЈУ СЕ  Момчиловић Бојан из Велике Плане  да плати накнаду за отуђење грађевинског земљишта у износу од 207.400,оо динара (двестаседамхиљадачетристодинара)  за свих 1037м2, у року од 15 дана од дана достављања решења. 
                                                                          III
             ОБАВЕЗУЈЕ СЕ Момчиловић Бојан из Велике Плане у року од 30 дана од дана достављања овог решења са општином Власотинце закључи Уговор којим ће уредити међусобна права и обавезе, а који ће у име општине Власотинце закључити Председник општине.    
                                                                         IV
            У случају да стицалац грађевинског земљишта не плати накнаду за отуђење земљишта, трошкове поступка или са председником општине Власотинце не закључи Уговор, све у роковима одређеним ставом 2. и 3.овог решења, Скупштина општине Власотинце поништиће ово решење.     

                                                                         V

          Уговор о отуђењу непокретности из тачке 1.овог решења закључиће се по претходно прибављеном мишљењу Општинског правобраниоца.                                                              
О  б  р  а  з  л  о  ж  е  њ е

.
            Скупштина општине Власотинце је донела Прогам отуђења грађевинског земљишта у јавној својини општине Власотинце који је објављен у Сл.гласнику града Лесковца, број 

34/2024, а којиме је обухваћена и катастарка парцела број 652 у КО Јаворје у површини од 1037м2.                            
           Председник општине Власотинце донео је Одлуку о покретању поступка отуђења грађевинског земишта из јавне својине општине Власотинце поступком јавног надметања,  за кп.бр. 652 у површини од 1037 м 2 у КО  Јаворје. 

            Општинско веће општине Власотинце је на 123. седници, одржаној дана 14.04.2026.године донело Одлуку 01 бр. 060-19-5/2026 о расписивању Огласа ради отуђења  напокретности из јавне својине општине Власотнце поступком јавног надметања,  за кп.бр.652 у површини од 1037м2 у КО Јаворје.              
             Оглас о отуђењу непокретности из јавне својине поступаком јавног надметања објављен је у дневном листу „Вечерње новости“ дана 12.06.2026.године и на сајту општине Власотинце.
              Благовремено до дана 12.07.2026.године до 15,оо сати пристигла је једна пријава и то пријава Момчиловић Бојана из Велике Плане. 
             Комисија за спровођење поступка располагања непокретностима у јавној својини општине Власотинце је дана 13.07.2026.године спровела поступак јавног надметања.
             Одредбом члана 99. став 1.Закона о планирању и изградњи прописано је да се грађевинско земљиште у јавној својини може отуђити јавним надметањем или прикупљањем понуда јавним огласом по тржишним условима у складу са овим законом .
             Почетна тржишна вредност предметне парцеле која се отуђује из јавне својине одређена је у складу са Одлуком о утрђивању просечних цена одговарајућих непокретности за утврђивање пореза на имовину за 2026.годину у општини Власотинце, а која износи 200.оо динара по 1м2, за шесту зону.  
             Одредба члана 20. став 1. Одлуке о отуђењу , давању у закуп и прибављању грађевинског земиљшта у јавној својини општине Власотинце (Сл.гласник града Лесковца, број 10/2021) одређује да се грађевинско земљиште отуђује по тржишним условима. 

             Одредба члана 12. став 3.Одлуке о отуђењу, давању у закуп и прибављању грађевинског земљишта у јавној својини (Сл.гласник града Лесковца, број 10/2021), одређује да Председник општине на образложен предлог Општинске управе покреће поступак располагања и прибављања грађевинског земљишта у јавној својини општине Власотинце. 
          Надлежност Скупштине општине за доношење решења о отуђењу грађевинског земљишта прописана је чланом 40.ст.1.тачка 22.Статута општине Власотинце (Сл.гласник града Лесковца, бр. 6/19).
          Имајући у виду напред наведене законске одредбе донета је Одлука о отуђењу грађевинског земљишта из јавне својине општине Власотинце. 
           Из свега напред наведеног, а у складу са одредбом  члана 99. став 13.  Закона о планирању и изградњи (Сл. гласник Републике Србије, број 72/09, 81/09, 64/10, 24/11, 121/12, 42/13, 98/13,132/14,145/14, 83/18,31/19, 37/2019 др.закон, 9/2020, 52/2021, 62/23, 91/25 и 80/26), члана 136. Закона о општем управном поступку (Сл.гласник Републике Србије, број 18/16, 95/18-аутентично тумачење и 2/2023-Одлука УС), члана 2. и 12. Закона о промету непокретности (Сл.гласник РС“ бр. 93/2014,121/2014 и 6/2015), члана 40. став 1. тачка 22. Статута општине Власотинце (Сл. глаасник града Лесковца 6/19), Општинско веће општине Власотинце предлаже да Скупштина општине Власотинце донесе решење како је у диспозитиву дато. 
                 ПОУКА О ПРАВНОМ СРЕДСТВУ: Против овог решења не може се изјавити жалба већ се може покренути управни спор у року од 30 дана од дана достављања решења тужбом код Управног суда.   

                  СКУПШТИНА ОПШТИНЕ ВЛАСОТИНЦЕ на седници одржаној дана 23.09.2026. године, 01 бр.060-77-15/2026.
                                                                                                 ПРЕДСЕДНИК СКУПШТИНЕ

                                                                                                      Зоран Стаменковић,с.р.      
                                                              Тачност преписа оверава

                                                                                                    СЕКРЕТАР СКУПШТИНЕ

                                                                                                           Ивана Станојевић        
